Jènderal TNI (Purnawirawan) Susilo Bambang Yudhoyono kang tau ditugasaké ing operasi ing Timor-Timur ing periodé 1979-1980 lan 1986-1988 iki èntuk gelar dhoktor (Ph.D.) ing babagan Ékonomi Pertanian saka Institut Pertanian Bogor (IPB) nalika tanggal 3 Oktober 2004. Nalika tanggal 15 Dhésèmber 2005, panjenengané èntuk gelar dhoktor kehormatan ing babagan ngèlmu pulitik saka Universitas Thammasat Bangkok (Thailand) . Ing pidato nalika nampa gelar, panjenengané ngandaraké yèn pulitik minangka seni kanggo owah lan "transformasi" sajeroning nagara dhémokrasi kang tentrem. Panjenengané ora yakin tenan yèn pulitik iku ngèlmu.